da en en en fr de da id da nb da da da da da da en da da da da en en
Svanholm hjem med bronze – og mudder - Svanholm Cricketklub
Søndag d. 30. september 2012 kl. 22:02 af Henrik Pfaff
Mødrene til Svanholms to miniputhold var vist ikke just begejstrede, da ungerne kom hjem fra miniput-DM i Fredericia. Ungerne var ganske simpelt plastret til med mudder. Nogen fra bæltestedet og nedad – dem der havde lavet glidende stopninger - over det hele.
Det er vist uden overdrivelse, at vi kan fastslå, at aldrig i dansk crickets omkring 150 årige historie er ca. 25 kampe afviklet under forhold som under miniput-DM i Fredericia. Når man havde spillet en kamp på en ”pitch”, så måtte man flytte den til det næste græsstykke, idet det første græsstykke var mudret op. Man blev nødt til at kaste lange bolde, for ellers trillede de !!
Vejret i ugen op til stævnet havde været regnfuldt og om aftenen og om formiddagen styrtede regnen ned. Stævnet måtte udsættes en time, mens regnen haglede ned.
Så gik ungerne i gang. Ind imellem friskede vejret op med nogle haglbyger, som tvang ungerne i ly. At Fredericias bane enten ikke er drænet - eller også er drænene ikke fungerende – gør det jo endnu værre. Pytterne rundt omkring var yderst effektive ”markspillere”.
Men spillet blev der. Alle kampe blev gennemført.
Vores A-hold vandt bronze efter en kamp om 3-4 pladsen mod AB. B-holdet endte midt i B-gruppen
I finalen vandt Husum over Horsens.
Der var forældrekørsel og ditto opbakning. F.v. Sahin, Anjam Bo og Jammer
Anfører Oliver Bjerre får pokalen for 3. pladsen af DCF`s Lars Hedegård
1. holdet : Fra venstre træner Sonnich, Lucky, Raman, Wahid, Furqan, Abdulla, Oliver
2. holdet: fra venstre Musa, Fuhid, Zeeshanm Said Alam (træner) Sami, Mohammed, Harris